Kosova dhe Serbia këmbejnë akuza për sulmin në Banjskë
Kosova dhe Serbia kanë këmbyer akuza gjatë mbledhjes së Këshillit të Sigurimit të Kombeve të Bashkuara, ku u diskutua për raportin për Kosovën të sekretarit të Përgjithshëm, Antonio Guterres.Përderisa Serbia mohoi çdo përfshirje në sulmin ndaj Policisë së Kosovës në Banjskë dhe tha se ngjarjet ishin rezultat logjik i "terrorit" ndaj serbëve, Kosova tha se më 24 shtator ishte "cak i agresionit nga Serbia". Presidentja e Kosovës, Vjosa Osmani, gjatë paraqitjes para Këshillit të Sigurimit të OKB-së, tha se Serbia dëshiron territor të Kosovës "por, nuk do ta marrë kurrë".Sipas Osmanit, më 24 shtator plani ishte "destabilizimi i rajonit" të Ballkanit Perëndimor dhe jo vetëm i Kosovës.
Osmani tha se burimi kryesor i financimit, armatosjes dhe trajnimit të grupit të armatosur në Banjskë "është Republika e Serbisë".